на операции в нарушение на митническото законодателство.Член 7Предаване/нотифициранеПо искане на запитващия митнически орган, запитваният митнически орган предприема в съответствие със своето законодателство всички необходими мерки, за да:- предаде всички документи,- нотифицира за всички решения,които влизат в обхвата на настоящото споразумение, получател, пребиваващ или установил се на негова територия. В такъв случай се прилага член 8, параграф 3.Член 8Форма и съдържание на исканията за помощ1. Исканията, формулирани по силата на настоящото споразумение, се представят в писмена форма. Те се придружават от всички документи, необходими за тяхното изпълнение. Когато неотложността на положението го налага, могат да се приемат и устни искания, които обаче следва да бъдат незабавно потвърдени писмено.2. Исканията, представени в съответствие с параграф 1, съдържат следните данни:а) запитващ митнически орган, който внася искането;б) искана мярка;в) цел и мотив на искането;г) закони, правила и други юридически елементи, отнасящи се до конкретния случай;д) възможно най-ясни и точни сведения за физическите или юридически лица, които са обект на разследването;е) кратко изложение на съществените факти и на вече извършените разследвания, освен в случаите, предвидени в член 7.3. Исканията се отправят на официалния език на запитвания митнически орган или на език, приемлив за този орган.4. Ако дадено искане не отговаря на формалните условия, възможно е да се поиска неговото коригиране или допълване; същевременно могат да бъдат предприети временни мерки.Член 9Изпълнение на исканията1. За да отговори на искане за помощ, запитваният митнически орган предоставя, в сътрудничество с други административни служби, ако не може да действа сам, сведенията, с които вече разполага, и провежда или инициира провеждане на подходящи разследвания в рамките на своите компетентности и ресурси.2. Исканията за помощ се задоволяват в съответствие със законодателството, правилата и другите юридически инструменти на запитваната договаряща се страна.3. Надлежно упълномощените служители на запитващата договаряща се страна могат, със съгласието на другата договаряща се страна и при условията, определени от последната, да събират в службите на запитвания митнически орган или на друг орган, за който запитваният орган е отговорен, сведения за операции в нарушение на митническото законодателство, от които запитващата договаряща се страна се нуждае за целите на настоящото споразумение.4. Служителите на дадена договаряща се страна могат, със съгласието на другата договаряща се страна и при условията, определени от нея, да присъстват на разследванията, които се извършват на територията на тази страна.Член 10Форма, под която следва да бъдат предавани сведенията1. Запитваният митнически орган предава резултатите от разследванията на запитващия митнически орган под формата на документи, заверени копия на документи, доклади или под друга подходяща форма за изпълнението на искането.2. Предаването на документи, предвидено в параграф 1, може да се замести с предаване на данни, предоставени независимо под каква форма и за същите цели по електронен път.Член 11Изключения от задължението за оказване на помощ1. Договарящите се страни могат да откажат изцяло или частично оказването на помощ по смисъла на настоящото споразумение, ако подобна помощ:а) би могла да накърни суверенитета на държава-членка на Европейската общност или на Република Корея, призована да окаже помощ по смисъла на настоящото споразумение;б) би могла да постави под заплаха обществения ред, сигурността или друг основен интерес, и